Vrou (85) en vyf mans vas wat seks het in park | Netwerk24
Een vrou (85) en vyf mans tussen die ouderdomme van 62 en 82 is in Fairfield in die Amerikaanse deelstaat Connecticut in hegtenis geneem nadat hulle glo gevang is waar hulle seks gehad het in 'n bewarea, berig die Associated Press.
Die vrou is glo met een van die mans getroud, berig Daily Mail.
Die groep is verlede week aangekeer in die Grace Richardson-bewarea, nadat die polisie klagtes ontvang het oor mense wat met "wulpse en seksuele aktiwiteite" in die gebied besig is, berig USA Today.
Die polisie het vasgestel die gebied word op die internet geadverteer as 'n plek waar mense kan ontmoet om seks te hê en het aktiwiteite nouer begin dophou, waarná hulle die ses op heterdaad betrap het, berig NBC Connecticut.
Een van die mans is al vantevore aangekeer omdat hy kaal in 'n park rondgeloop het.
Die ses, wat aangekla word van onder meer dat hulle die "vrede versteur" en van openbare onwelvoeglikheid, is vrygelaat totdat hulle in die hof moet verskyn.